VS000538
Datum: 1994-08-02T02:00:00.000+02:00
datum_sodbe_i_stopnje: 1998-03-06T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe skočnega sklepa in stopala in njihove posledice
fischer: hudi primeri
odskodnina: 5400000 SIT
opombe: II Ips 197/99. Reviziji tožeče stranke je bilo delno ugodeno, odškodnina za ZŽA je bila zvišana z 2.500.000,00 SIT na 3.500.000,00 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Rudar.

## Škodni dogodek

Nesreča pri delu.

## Poškodba

Zlom glave druge dlančnice na levi roki, zlom desne petnice, zlom čolnička v desnem stopalu, popoškodbena reakcija v desnem stopalu, skrčenost drugega do petega prsta desnega stopala ter udarnine levega kazalca in podplutbe pod njegovim nohtom.

## Telesne bolečine

1600000 SIT Hude tri tedne, srednje hude tri tedne, lahke štiri mesece. Ob ekstremnih pogojih obremenjevanja ali ob dolgem stanju bo trpel lahke bolečine tudi v bodoče.

#### Ambulantno zdravljenje

Devetkrat pri kirurgu in sedemnajstkrat pri splošnem zdravniku.

#### Nevšečnosti med zdravljenjem

V bolniškem staležu je bil skoraj 5 mesecev, doživel devet rentgenskih preiskav, imel levo roko v longeti in na desni nogi dokolenski prerezani mavec dvaindvajset dni, bergle je uporabljal en mesec in dvaindvajset dni.

## Strah

300000 SIT Tožnik se ob dogodku ni močneje ustrašil, bil pa je zaskrbljen za izid zdravljenja dve leti.

## Zmanjšanje življenjske aktivnosti

3500000 SIT Pri tožniku gre za zmanjšano gibljivost skočnega sklepa lažje stopnje, delovno manjvrednost za dolgo stanje in hojo, za bolečnost desne petnice na direktni pritisk, za elektriziranje na notranji in hrbtni strani stopala in zmanjšano gibljivost drugega do petega prsta desnega stopala za polovico do tretjine. Vse to zmanjšuje tožnikovo življenjsko aktivnost za 23% in zaradi vseh treh prikrajšav v njegovi integriteti mu je bila priznana invalidnost III. stopnje. Vse to je tudi povzročilo, da je močno oviran pri daljši hoji in daljši stoji, zlasti na neravnem terenu. Sposoben je le za ležje in pretežno sedeče delo, hkrati pa je prisiljen nositi ortopedsko obuvalo. Takšno stanje ga je prisililo k temu, da je moral opustiti smučanje, tek in sploh atletiko, da teže vozi kolo in avto, s čimer se je vse prej ukvarjal. Moral je zamenjati svoj poklic rudarja za kopirničarja.

---

ZOR člen 200, 203